هلاو شباب ( شباب لو تكه ) تكة الموت نيااااااااااااااااااااااااااااااااااااااااااااااااااااااااا
شلونكم هاذا اتلفزيوم مو اني لان تعرفون وقت برامج الاطفال وهالسوالف مال القناة الاولى دقيقه هيييييه نصي صوتك طلع افلام كارتون خل نتفرج بلا هوسه تعالوا يا اطفال طلع افلام كارتون .. يولوا هسى مو وكت افلام كارتون وصخام نايلون كوموا شوفوا درسكم ( هاي الامايه تصيح مو اني ) المهم ....
اعزائي المتفرجين والمتفرجات نقدم لكم فترة برامج اعزائنا الاطفال ومنها افلام كارتون قريندا لايزر العفو اقصد كريندايزر .......
علّي علّي بطل فليد **** هيّا طر ياقرندايزر
بعزم علّي حمم أرسل **** أفتك بالاعداء
كافح شراً أقتل مكراً **** في عزم واباء
أمنع طمعاً اردع جشعاً **** فالخطر كبير
هذي أرض قرندايزر كوكب صغير ............ .. الخ
(عنوان هذه الحلقة : داسكي يريد يصارح هيكارو)
فد يوم من الايام داسكي ضايج فد نوب و كلبة دا يحترك يريد يصارح هيكارو بس مستحي ضل يفكر شلون شلون شيكول شيحجي فكر زين و حفظ الحجي وراح على هيكارو جان يكلهة : هيكارو عندي شغلة وياج تكدرين تجين للمزرعة الساعة بـ 12 باليل
هيكارو كالتلة: لا عفية ما اكدر عيب اني بنت عرب و عيب هل سوالف وبعدين اني اخاف من ابوية
داسكي كال: يمعودة السالفة مو اكثر من خمس دقايق المهم قنع البنية تجي للمزرعة
والله صارت الساعة 12 جان تجي هيكارو للمزرعة لكت دايسكي
هيكارو كالت: احجي شتريد عل سريع ترة ابوية يفز بليل يتفرج على صحون المنيفو
توة دايسكي دا يريد يريد يصارحهة جان هيكارو تصيح يمة داسكي شوف القمر صاير لونة احمر
(تعرفون من يصير احمر و هل كلاوات مال الكارتون)
جان دايسكي تكول: ولك هوة اني حديقة هسة وكتك يا فيكا الكبير مو توني دا اريد اصارح
بهل اثناء جان يجي دامبي للمزرعة
دامبي كال: ها ولك دايسكي لكفتك اليوم اصمط جد جدك تعال .
جان هيكارو تكول لداسكي : ولك اركض هذه ابوية جلاد هسة يعلسك افلت عيوني
جان يفلت دايسكي و يدردم بينة وبين نفسة لعد اني شكد فكر لا دامبي يرحم ولا فيكا يرحم
جان تدك الساعة مالته هاي الخرافية
اهووووووووووووووو دكتور امون هسة وكتك
المهم فتحة الساعة دايسكي كاله: ها بوية شتريد
امون كال : ولك وليدي ترة صار العلس اربعة بربع قوات فيكا جاي تعلس الناس بالسوك عل هوية
دايسكي كالة : زين ادري كل مرة علية متخابر على كوجي والله بزعتوني
امون كال: انت خابر كوجي و اطلعو سوية اني ماعندي رصيد
دايسكي كال: انت لشوكت تبقة حديقة كل ما احجي وياك تكول ما عندي رصيد
المهم خابر دايسكي كوجي جان يكولة ولك انت وين ترة العلس بالسوك .شغل طايرتك و تعال
كوجي كالة: ادري هسة وكتكم مو دا العب بلي ستيشن 2 وية كورو
دايسكي كالة : ولك هسة وكتهة ولك امشي اني تعبت كل يوم اروح وحدي ولو انت طرطور يجيك صاروخ توكع طيارتك و يجي كرندايزر يشيلك
المهم ضل دايسكي يمشي بالماطور لحد ما جيت من النهر و تحول الى دوق فليد
وجان يطلع من الطريق المعروف طريق رقم سبعة
وحاط صورة هيكارو عل دشبول مال كرندايزر يكول شوكت اصارحج مو راح اتخبل
والله بهل اثناء كوجي وصل للسوك و شاف العالم تتراكض جان يخابر مركز الابحاث كالة عيني هذا الوحش العلاس شسمة
كالولة مركز الابحاث الوحش اسمة (( سجينة ام الياي ))
والله كوجي صار سبع و جان يقصف صورايخ
همة شافو جماعة المنيفو جان يضربون عليه بال بي كي سي وعلكت عليه
و الوحش لازم العالم و علس عل هوية
جان يجي كرندايزر
كالة للوحش انت لو زلمة تعال خلي نطلع عل جول نتعارك مو بالمدينة
الوحش كال: هاي ليش تريد نتعارك؟
جان كرندايزر يضوج : كالة لعد اني عفت هيكارو علمود شكولك الزفرة و تريدنة ما نتعارك
جان يضربة بالصحن الدوار
جان يصدة الوحش للصحن الدوار
جان يضحك كالة عندي رعد فضاء
والله جان يضربة و يفجر الوحش
جان يجي يشيل فد بنية خطية علسها الوحش
والله رجع عل سريع جان يصيح هيكارو جان يصارحهة
هيكارو كامت تتفيك براسة : اني ما اسوي علاقة و اني مخطوبة لابن عمي باندا
علّي علّي بطل فليد **** هيّا طر ياقرندايزر
بعزم علّي حمم أرسل **** أفتك بالاعداء
كافح شراً أقتل مكراً **** في عزم واباء
أمنع طمعاً اردع جشعاً **** فالخطر كبير
هذي أرض قرندايزر كوكب صغير ............ .. الخ
اعزائي المتفرجين والمتفرجات بعدما قدمنا لكم الحلقه الخامسه من كرندايزر نقدم لكم الان برنامج
(اخي المزارع )
وانشاء الله عجبكم الموضوع الجديد ( جديد وفولاذ ) نيااااااااااااااااااااااااااااا باي الى موضوع اخر